S&P จัดงบ 1.1 ลบ.มอบอาหาร-ขนม 14 รพ. ร่วมใจสู้ภัย “โควิด”
S&P จัดงบ 1.1 ลบ.มอบอาหาร-ขนม 14 รพ. ร่วมใจสู้ภัย “โควิด”
16 เม.ย. 2563

บริษัท เอส แอนด์ พี ซินดิเคท จำกัด (มหาชน) หรือ S&amp;P นำโดย คุณมณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร ร่วมส่งกำลังใจให้กับทีมแพทย์ พยาบาล และเจ้าหน้าที่ดูแลผู้ป่วยโรคโควิด-19 โดยมอบอาหารกล่อง ผลิตภัณฑ์คุกกี้ และขนมเค้ก ให้แก่ 14 โรงพยาบาลในกรุงเทพฯ และจังหวัดเชียงใหม่ ภายใต้โครงการ “S&amp;Pร่วมใจ สู้ภัยโควิด-19” ในระหว่างวันที่ 1-9 เมษายน 2563
ด้านนางสาวมณีสุดา ศิลาอ่อน กล่าวถึงการร่วมส่งกำลังใจในครั้งนี้ว่า เอส แอนด์ พี ขอเป็นส่วนหนึ่งในการสนับสนุนและให้กำลังใจทีมแพทย์ พยาบาล และเจ้าหน้าที่ผู้เสียสละ ทุ่มเททั้งแรง กายแรงใจในการดูแลรักษาผู้ป่วยโรคโควิด-19 โดยบริษัทฯ ได้ส่งมอบอาหารกล่อง ผลิตภัณฑ์คุกกี้เดลิโอ ขนมบัทเทอร์เค้กซองและเค้กกล้วยหอม มูลค่ารวมทั้งสิ้น 1,106,820 บาท ให้แก่ 14 โรงพยาบาล
ได้แก่ โรงพยาบาลศิริราช โรงพยาบาลรามาธิบดี โรงพยาบาลพระมงกุฎเกล้า โรงพยาบาลจุฬาลงกรณ์ โรงพยาบาลราชวิถี โรงพยาบาลวชิรพยาบาล โรงพยาบาลธรรมศาสตร์เฉลิมพระเกียรติ สถาบันบำราศนราดูร โรงพยาบาลหัวเฉียว ศูนย์การแพทย์ปัญญานันทภิกขุชลประทาน รวมถึงโรงพยาบาลในจังหวัดเชียงใหม่ ได้แก่ โรงพยาบาลมหาราชนครเชียงใหม่ โรงพยาบาลนครพิงค์ และโรงพยาบาลสันกำแพง นอกจากนี้ยังสนับสนุนหน้ากากป้องกันเชื้อ Face Shield สำหรับดูแลผู้ป่วย จำนวน 6,000 ชิ้น โดยจะจัดส่งไปที่โรงพยาบาลทั่วประเทศอีกด้วย
โดย เอส แอนด์ พี ขอเป็นส่วนหนึ่งในการตอบแทนสังคม และขอเป็นอีกหนึ่งกำลังใจให้กับบุคลากรทางการแพทย์ และเจ้าหน้าที่ทุกท่าน เราจะก้าวข้ามผ่านวิกฤตครั้งนี้ไปด้วยกัน
        